[image: G_111]ОБЩИНА БУРГАС        	    		   BURGAS MUNICIPALITY
 8000 Бургас, ул.”Александровска” № 26                                                                                26, Aleksandrovska Street, 8000 Burgas, Bulgaria
 телефон: 056/840915-19; факс: 056/841314                                                                             Phone: +35956/840915-19; Fax: +35956/841314    
 електронна поща: obshtina@burgas.bg		                                            e-mail: obshtina@burgas.bg
[image: ][image: ] www.burgas.bg                                                                                                                            www.burgas.bg 


		
ДО
ОБЩИНСКИ СЪВЕТ
БУРГАС


Д О К Л А Д Н А    З А П И С К А

ОТ  ДИМИТЪР НИКОЛОВ НИКОЛОВ
КМЕТ  НА  ОБЩИНА  БУРГАС


ОТНОСНО: Отдаване под наем на имот – частна общинска собственост, находящ се на ул.“Ал. Велики“ № 37, гр. Бургас за нуждите на Сдружение “Съюз на офицерите и сержантите от запаса и резерва“ 

 УВАЖАЕМИ  ОБЩИНСКИ  СЪВЕТНИЦИ,

[bookmark: _GoBack]Постъпило е искане с вх. № 61-00-35/4/20.03.2024г. от Председателя на Общински съвет на „Съюза на офицерите и сержантите от запаса и резерва“ – Бургас /СОСЗР/: контраадмирал о.з. Г. Мотев, за предоставяне под наем на помещения – частна общинска собственост, представляващи обособен обект със статут на временен обект, изграден по реда на отменения чл. 120, ал. 4 от ППЗТСУ – находящ се на ул.“Ал. Велики“ №37. Обектът се състои от зала, сервизни помещения и склад, с обща полезна площ 84,10 кв.м, при граници: изток – преграден зид; запад – калканен зид; север – вътрешен двор на УПИ ІІ, кв.164; юг – ул.“Ал. Велики“.
С Решение на Общински съвет – Бургас и договор от 08.05.2019г., Сдружението СОСЗР – Бургас е настанено в същия обект за срок от 5 (пет) години, който изтича на 08.05.2024г.
Видно от удостоверение за актуално състояние към дата 30.06.2022г., СОСЗР е сдружение с нестопанска цел, вписано в регистъра на юридическите лица с ЕИК 121071877, със седалище и адрес на управление гр. София, район Възраждане, бул. Христо Ботев №48, осъществяващо дейност в обществена полза. 
Целите на съюза са да работи за сдружаване на офицерите и сержантите от резерва и специалните служби на основата на националните и професионални ценности и добродетели и в интерес на укрепване на държавността и националната сигурност. Да осъществява военно-родолюбива дейност сред младежите и населението за съхраняване на военната памет и бойната слава на българския народ.
До този момент Сдружението „Съюз на офицерите и сержантите от запаса и резерва“ – Бургас е било коректен наемател, като са спазвани правата и задълженията  по договора и стопанисването на обекта.
На основание Приложение №7 към Наредбата за определянето и администрирането на местните такси и цени на услуги на територията на Община Бургас, приета с Решение на Общински съвет – Бургас, по т.2 от Протокол №21/20.12.2016г., последно изм. и доп. с решение по о т.3 от Протокол №9/26.03.2024 г., е определена наемната цена за 2024г. на обекта, предмет на отдаване под наем, както следва:
· Площ на обекта - 84,10 кв.м 
· Базисна месечна наемна цена в зависимост от  предназначението на обекта /ред 13 от Приложение №7/ - 2,00 лв./кв.м
· Корекционен коефициент в зависимост от състоянието на обекта -1,0
· Коефициент за местонахождението на обекта  II-ра  зона -1,05

Цена на месечния наем: 

84.10 м2 х 2,00 лв./м2  х 1 х 1,05 = 176,60 ≈ 177,00 лева без ДДС.

Предвид гореизложеното и в изпълнение на правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл. 14, ал.1 и ал. 6, от Закона за общинската собственост, във връзка с чл. 21, ал.1, т. 2 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното	

Р  Е  Ш  Е  Н  И  Е :

Да се отдаде под наем, за срок от 5 (пет) години, на Сдружение „Съюз на офицерите и сержантите от запаса и резерва“ – Бургас, регистрирано по ф.д.№1878/1990г. по описа на Софийски градски съд, с ЕИК 121071877, със седалище и адрес на управление гр. София, район Възраждане, бул. Хр. Ботев №48, за осъществяване на дейността на сдружението, недвижим имот – частна общинска собственост, представляващ временен обект, изграден по реда на отменения чл. 120, ал. 4 от ППЗТСУ (отм. ДВ бр.6/1998г.) – едноетажна масивна сграда, находяща се ул.“Ал. Велики“ №37, гр. Бургас, състояща се от зала, сервизни помещения и склад, с обща полезна площ от 84,10 кв.м, при граници: изток  – преграден зид; запад – калканен зид; север – вътрешен двор на УПИ ІІ, кв.164; юг – ул.“Ал. Велики“ или до възникване на инвестиционна инициатива за реализиране на строителство, по предвиждания на подробен устройствен план, в този петгодишен период, срещу заплащане на месечна наемна цена в размер на 177,00 лв. (сто седемдесет и седем лева), без ДДС.
Приложение: Акт № 7877/12.03.2014г. за частна общинска собственост; архитектурно заснемане; искане с вх. № 61-00-35/4/20.03.2024г.; Удостоверение за актуално състояние към 30.06.2022г.; Удостоверение № 002/11.10.2001г. на Министерството на правосъдието; копие на Договор за наем от 08.05.2019г.


 ДИМИТЪР НИКОЛОВ
Кмет на Община Бургас


Съгласували:
ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: 
инж. Райна Димова, Ст. експерт в дирекция УОС

